《竹松清荫诗》
明代·湛若水

尝闻斐君子，外节以中通。虚心应霜雪，夷险无春冬。

又闻髯大人，柔外且刚中。霜雪莫之陵，雨露无全功。

以兹庇本支，不与时芳同。遥遥念先德，毋忝尔芳踪。

若欲问圣学，诣学竹与松。何以学竹松？生理一无穷。

刚通本阳德，去去成群龙。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。